Tegutsemisaja jooksul on muutunud ka ajakirja väljanägemine. Nagu rahvatarkus ütleb, on iga algus raske, nii ilmus ka Mardus esiti kokkuköitmata kujul ja kehvakvaliteedilisel paberil (1991, 1992), alates 1993.-st aastast ilmus Mardus köidetult, sisu umbes sama mis varemgi, vormis väikesed muutused. Esimestel aastatel ilmus ajakiri ka suhteliselt juhuslikult, alates kahest numbrist aastas ja lõpetades kaheksaga.